Diari Oficial de la Generalitat Valenciana


Sumari del DOGV 6258, del 03-05-2010 (2010/4841)

RESOLUCIÓ de 26 d'abril de 2010, de la Direcció General d'Administració Autonòmica, per la qual es modifica l'annex de llocs de treball del concurs general de trasllats número 37/2010-L, per a la provisió de llocs de treball de naturalesa laboral, grup E, amb mobilitat horitzontal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4841


Data del document
:   26-04-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 26 d'abril de 2010, de la Direcció General d'Administració Autonòmica, per la qual es modifica l'annex de llocs de treball del concurs general de trasllats número 37/2010-L, per a la provisió de llocs de treball de naturalesa laboral, grup E, amb mobilitat horitzontal. [2010/4841]  
Per Resolució de 23 de març de 2010, de la Direcció General d'Administració Autonòmica, publicada en el DOCV número 6235 de 29.03.2010, es va convocar concurs general de trasllats número 37/2010-L, per a la provisió de llocs de treball de naturalesa laboral, grup E, amb mobilitat horitzontal.  
Vist que en l'annex II de l'esmentada resolució s'incloïa el lloc de treball número 19609, peó forestal, de la Conselleria de Medi Ambient, Aigua, Urbanisme i Habitatge, respecte del qual hi ha sol·licitud d'amortització que va ser tramitada per part d'aquesta Direcció General d'Administració Autonòmica.  
Vist que en l'esmentat annex es van incloure, així mateix, els llocs de treball 775, ajudant manteniment, i 5208, 5113, 5196 i 5241, ajudants residència/serveis, tots ells de la Conselleria de Benestar Social, els ocupants dels quals han accedit a la jubilació parcial a l'empara del que disposa el Reial Decret 1131/2002, de 31 d'octubre, pel qual es regula la Seguretat Social dels treballadors contractats a temps parcial, així com la jubilació parcial.  
Per tant, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides a aquesta Direcció General d'Administració Autonòmica per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Únic  
Modificar l'annex II de la Resolució de 23 de març de 2010, de la Direcció General d'Administració Autonòmica, per la qual es va convocar concurs general de trasllats número 37/2010-L, per a la provisió de llocs de treball de naturalesa laboral, grup E, amb mobilitat horitzontal i detraure'n el lloc de treball número 19441, peó forestal, de la Conselleria de Medi Ambient, Aigua, Urbanisme i Habitatge, així com els llocs 775, ajudant manteniment, i 5208, 5113, 5196 i 5241, ajudants residència/serveis, de la Conselleria de Benestar Social.  
Contra la present resolució, que esgota la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podran interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes, comptador des de l'endemà de la seua publicació.   
València, 26 d'abril de 2010.- La directora general d'Administració Autonòmica: Carmela Cots Soler.